《烛影摇红 赠高莹蟾》
元代·王吉昌

心冷狙徒，志循教父寻宗祖。上天秘诀始恢弘，冰雪充灵腑。封天庚金土釜。定阴阳、斡旋子午。应时升降，造化希夷，三光明吐。性命相资，地天交泰分宾主。湛然昏默契神功，法像周沙普。此理君休轻侮。莫贪爱、纵心＊矩。一朝功满，三岛同归，名超今古。

作者简介：王吉昌，生平不详，元代人，号超然子，出家学道，有《会真集》。